cyanic-selkie/wikianc huggingface dataset:
BDSM
Βασικές έννοιες
RACK Ακρωνύμιο, παραπληρωματικό του SSC, των λέξεων - φράση Risk Aware Consensual Kink. Διατυπώθηκε από τον Gary Switch σαν μιας μορφής εναλλακτικό συμπλήρωμα στο SSC με βάση το σκεπτικό ότι: Sadomasochism - Σαδομαζοχισμός Σύντμηση των όρων σαδισμός και μαζοχισμός. Συνήθως ο όρος δηλώνει μια αμοιβαία, συναινετική δραστηριότητα με σκοπό τη σεξουαλική διέγερση που περιλαμβάνει κάποια μορφή επιβολής πόνου, περιορισμών ή ανταλλαγής ελέγχου. - Η δημιουργία ευχαρίστησης σε άλλους ή στον ίδιο μας τον εαυτό μέσω της πρόκλησης σωματικού ή ψυχικού πόνου ή περιορισμών. Safe Call Προληπτικό μέτρο ασφαλείας, όταν ένα άτομο που πρόκειται να συμμετάσχει σε συνεδρία ή συνάντηση ενημερώνει κάποιο τρίτο πρόσωπο για το που θα βρίσκεται, με ποιούς και πότε θα επιστρέψει, ζητώντας από το πρόσωπο αυτό να καλέσει σε βοήθεια σε περίπτωση που το άτομο δεν εμφανιστεί εμπρόθεσμα. Safeword Μια λέξη, φράση ή νεύμα που προσυμφωνείται ρητά μεταξύ των συμμετεχόντων σε συνεδρία και σημαίνει την άμεση παύση κάθε δραστηριότητας στην περίπτωση που χρησιμοποιηθεί στη διάρκεια της συνεδρίας. Slave - σκλάβος, σκλάβα Το άτομο που παραδίδει τον πλήρη έλεγχο του σε κυρίαρχο άτομο μέσα από διαδικασίες πλήρους συναίνεσης, λογικής και πνευματικής διαύγειας. Οι διαδικασίες αυτές περιγράφονται ακριβέστερα με τον οξύμωρο όρο "εθελοδουλεία", ο οποίος κατά κανόνα διεγείρει αρνητικά τα αντανακλαστικά όσων σκέπτονται κατά τα "κοινώς αποδεκτά πλαίσια". Δεν αποκλείεται ακόμα και αυτός να είναι ένας από τους πολλούς λόγους για τους οποίους μια όχι ασήμαντη μερίδα ανθρώπων αντλεί σεξουαλική διέγερση και ψυχοσωματική απόλαυση προσχωρώντας στην εθελοδουλεία. Submissive (sub) Παρεμφερής όρος με αυτόν του slave. Έχουν διατυπωθεί ουκ ολίγες θεωρίες σχετικά με τη διάκριση μεταξύ subs και slaves καθώς οι τομείς δραστηριοτήτων τους τέμνονται σε μεγάλο βαθμό. Πέρα από το γεγονός ότι ως slave θεωρείται ένα υποτακτικό άτομο όταν έχει παραδώσει τον απόλυτο έλεγχο του σε αντίστοιχο κυριαρχικό στο οποίο χρεώνεται ως κτήση, δεν έχει κατορθωθεί να διατυπωθούν με σαφήνεια και στο μέτρο του κοινώς παραδεκτού μέσα στο BDSM lifestyle οι επιμέρους διαφορές τους. Επί του πρακτέου μία από τις πολλές θεωρήσεις είναι ότι έχουν κοινό προσανατολισμό αλλά απέχουν μεταξύ τους στις ρουτίνες. Switch Το άτομο που αντλεί ικανοποίηση και απόλαυση αλλάζοντας κατά το δοκούν ρόλους από υποτακτικό σε κυριαρχικό και αντίστροφα. Αποσαφήνιση: Γίνεται αναφορά σε εναλλαγή ρόλων και όχι προσανατολισμού διότι είναι μάλλον αδύνατο να μιλήσει κάποιος με βεβαιότητα για συγκεκριμένο προσανατολισμό στην περίπτωση των switch. Παραταύτα, εντός της BDSM-ικής κουλτούρας η έννοια switch προσλαμβάνεται ως αυτόνομη ιδιότητα (status) με τις δικές της διακριτές ιδιαιτερότητες και λειτουργίες.
Subspace- Domspace Εγκεφαλική / ψυχοσωματική κατάσταση, μορφή έκστασης που πολλοί την έχουν περιγράψει σαν "πέταγμα ή ολίσθηση" και οφείλεται στις ενδορφίνες που εκκρίνονται κατά τη διάρκεια έντονης συνεδρίας ή αποκορύφωσης των αισθήσεων. Vanilla Λογοπαικτικός όρος, εφεύρημα των BDSMers που υποδηλώνει οτιδήποτε σχετικό με τη συμβατική, συνήθη σεξουαλικότητα.
Ψυχολογία
thumb|Ένα τυπικό κολλάρο υποτακτικού με δαχτυλίδι για πιθανή πρόσδεση σε λουρί. Παρόμοια ή ανάλογα αξεσουάρ χρησιμοποιούνται συχνά από υποτακτικούς σαν σύμβολα "ιδιοκτησίας" (δηλαδή μιας πιο επίσημης σχέσης) από τους κυριαρχικούς τους. Το BDSM εξασκείται από όλες τις κοινωνικές τάξεις και είναι κοινό και στους ετεροφυλόφιλους, αλλά και στους ομοφυλόφιλους και αμφιφυλόφιλους άνδρες και γυναίκες, σε διάφορες περιστάσεις, αλλά και σε διάφορα επίπεδα έντασης. Το φάσμα ξεκινάει από ζευγάρια με καμία διασύνδεση με την υποκουλτούρα, στα σπίτια τους, χωρίς καμία γνώση του όρου BDSM, τα οποία παίζουν ελαφρά παιχνίδια δεσίματος, μέχρι δημόσια παιχνίδια σε διάφορες εκδηλώσεις, όπως για παράδειγμα σχετικά πάρτυ ή τα περιβόητα Folsom Fair που γίνονται σε διάφορες αμερικανικές και ευρωπαϊκές πόλεις.
Το ποσοστό των γυναικών που ασχολούνται με το BDSM είναι σημαντικά πιο χαμηλό από άλλα συμπεριφορικά μοτίβα τα οποία επίσημα θεωρούνται παραφιλίες από την επικρατούσα θεωρία. Η εκτίμηση που βασίζεται σε επιστημονικές έρευνες είναι πως μια γενικότερη ερωτική συμπεριφορά που σχετίζεται με το BDSM, συναντάται στο 5% με 10% του γενικού πληθυσμού, ανάλογα με τους αντικειμενικούς σκοπούς της εκάστοτε έρευνας (βλέπε παρακάτω).
Μια αντιπροσωπευτική μελέτη μου δημοσιεύτηκε το 1999 από το γερμανικό Institut fur rationale Psychologie, περίπου τα δύο τρίτα των γυναικών που ερωτήθηκαν, εκδήλωσαν την επιθυμία τους να βρεθούν στο έλεος των ερωτικών τους συντρόφων από καιρό σε καιρό. Το 69% παραδέχτηκε πως είχε σεξουαλικές φαντασιώσεις που σχετίζονται με ερωτική υποταγή, το 42% εκδήλωσε ενδιαφέρον σε συγκεκριμένες τεχνικές BDSM, ενώ το 25% στο ερωτικό δέσιμο. Το 1976 μια μελέτη στο γενικό πληθυσμό των ΗΠΑ δείχνει πως το 3% των ερωτηθέντων είχαν θετικές εμπειρίες με το ερωτικό δέσιμο ή με παιχνίδια ρόλων κυριαρχίας/υποταγής. Πάνω από το 12% των γυναικών και το 18% των ανδρών που ερωτήθηκαν δήλωσαν πως είναι διατεθειμένοι να δοκιμάσουν. [22][23] Μια αναφορά του Ινστιτούτου Kinsey των ΗΠΑ, αναφέρει πως το 5% με 10% των Αμερικανών εμπλέκονται περιστασιακά με ερωτικές δραστηριότητες που σχετίζονται με το BDSM. To 11% των ανδρών και το 17% των γυναικών δήλωσαν πως δοκίμασαν το δέσιμο.
Σύμφωνα με μια νεότερη μελέτη του 2005 που έγινε σε ένα σημαντικό δείγμα 317.000 ατόμων σε 41 χώρες, το 20% των ερωτηθέντων έχουν δοκιμάσει τουλάχιστον μια φορά να φορέσουν μάσκες, καλύπτρες στα μάτια και άλλα βοηθήματα δεσίματος, ενώ το 5% συνέδεσε ρητά τους εαυτούς τους με το BDSM. Σε μια άλλη μελέτη του 2004, το 19% ανέφερε το πυγοράπισμα σαν μια από τις πρακτικές του, ενώ το 22% επιβεβαίωσε την χρήση καλυπτρών στα μάτια ή/και χειροπεδών.
Ψυχολογική κατηγοριοποίηση
thumb|Αντίγραφο του Δαχτυλιδιού της Ο - Άλλο ένα σύμβολο του BDSM, που προέρχεται από τη νουβέλα της Anne Desclos "Ιστορία της Ο" (που την υπογράφει με το ψευδώνυμο Pauline Réage) thumb|Σκηνή μαστιγώματος, σχέδιο για το Fanny Hill από τον Édouard-Henri Avril. Στο παρελθόν, πολλές δραστηριότητες και φαντασιώσεις που σχετίζονται με το BDSM, αποδίδονταν γενικά στον σαδομαζοχισμό και θεωρούνταν από την ψυχιατρική ως ασθένειες. Σύμφωνα με το διεθνές εγχειρίδιο διαγνωστικής International Classification of Diseases (ICD-10), ο σαδομαζοχισμός χαρακτηρίζεται ως "Διαταραχή σεξουαλικής προτίμησης" (F65.5) και περιγράφεται ως εξής: "Μια προτίμηση για σεξουαλική δραστηριότητα που περιλαμβάνει την πρόκληση πόνου ή εξευτελισμού, ή δέσιμο. Αν το άτομο είναι ο δέκτης τέτοιου ερεθισμού, τότε αποκαλείται μαζοχισμός. Αν είναι ο πάροχος, σαδισμός. Συχνά, το άτομο νιώθει σεξουαλικό ερεθισμό και από σαδιστικές και από μαζοχιστικές δραστηριότητες".
Στην Ευρώπη, μια οργάνωση που ονομάζεται http://www.revisef65.org/, δουλεύει συστηματικά με σκοπό την αναθεώρηση του διεθνούς εγχειριδίου International Classification of Diseases (ICD-10). Το 1995, η Δανία έγινε η πρώτη χώρα της Ευρωπαϊκής Ένωσης που αφαίρεσε ολοκληρωτικά το σαδομαζοχισμό από το εθνικό εγχειρίδιο διαγνωστικής. Ακολούθησε η Σουηδία το 2009, η Νορβηγία το 2010 και η Φινλανδία το 2011.
Πρόσφατες έρευνες έχουν δείξει πως η επέκταση των φαντασιώσεων και των πρακτικών BDSM στον πληθυσμό, σηματοδοτεί σημαντικές διακυμάνσεις στα αποτελέσματα τους.[34] Παρόλα αυτά, μπορεί να ειπωθεί πως η μεγάλη πλειοψηφία των ερευνητών θεωρούν πως το 5% με 7% του πληθυσμού δείχνει μια σεξουαλική συμπεριφορά που σχετίζεται με ηδονή που λαμβάνει από την εμπειρία του πόνου ή της ερωτικής κυριαρχίας και υποταγής. Επιπλέον, το ποσοστό του πληθυσμού που έχει σχετικές φαντασιώσεις θεωρείται πως είναι σημαντικά υψηλότερο.
ICD-11: Κατάργηση του σαδομαζοχισμού από την λίστα των παραφιλιών
Τον Ιούλιο του 2018, ο Παγκόσμιος Οργανισμός Υγείας (WHO) προχώρησε στην κατάργηση του λήμματος F65 στο Διεθνές Εγχειρίδιο Κατηγοριοποίησης Ασθενειών - Intenational Classification of Diseases (ICD) στην καινούργια έκδοση του (ICD-11), που περιελάμβανε τον Σεξουαλικό Σαδομαζοχισμό (F65.5), τον Φετιχισμό (F65.0), τον Παρενδυτικό Φετιχισμό (F65.1), καθώς επίσης και κάποια άλλα σχετικά λήμματα που αφορούσαν τις Πολλαπλές Διαταραχές Σεξουαλικών Προτιμήσεων (F65.6) καθώς και Άλλες Διαταραχές Σεξουαλικών Προτιμήσεων (F65.8).
Η μεταβολή αυτή προήλθε σταδιακά. Αρχικά, οι Σκανδιναβικές χώρες και η Γερμανία ήταν οι πρώτες που κατάργησαν τον ερωτικό σαδομαζοχισμό ως παραφιλία. Επίσης, σημαντικό ρόλο στην αλλαγή αυτή είχαν και πολλές νέες μελέτες πάνω στον αντίκτυπο του ερωτικού σαδομαζοχισμού πάνω στην υγεία όσων τον εφαρμόζουν και γενικά στη δημόσια υγεία, που αποδείχτηκε πως δεν ήταν αρνητικός.
Η βασική αλλαγή (που συντελείται πρώτη φορά) είναι πως το ICD-11 υιοθετεί την θέση πως ο ερωτικός σαδομαζοχισμός δεν συνδέεται άμεσα με τη βία και την κακοποίηση. Επίσης, τον θεωρεί πλέον ως ιδιωτική σεξουαλική συμπεριφορά, η οποία δεν χρήζει ψυχιατρικής θεραπείας και ως μια παραλλαγή ερωτικής πράξης. Επίσης, το ICD-11 καινοτομεί σταματώντας τις διακρίσεις της ψυχιατρικής εναντίον των ατόμων που εφαρμόζουν αυτές τις πρακτικές και έχουν το συγκεκριμένο σεξουαλικό προσανατολισμό. Η Ομάδα Εργασίας Σεξουαλικών Διαταραχών και Υγείας, η οποία διερεύνησε το θέμα, αποφάνθηκε πως υπήρξαν περιπτώσεις ψυχιατρικών διαγνώσεων που χρησιμοποιήθηκαν για να παρενοχλήσουν, να σιωπήσουν και να οδηγήσουν σε φυλάκιση άτομα που εφαρμόζουν ερωτικές σαδομαζοχιστικές πρακτικές.
Πολύ σημαντικό ρόλο έπαιξαν και οι μακροχρόνιες προσπάθειες της Νορβηγικής Οργάνωσης "Revise F65" η οποία παρουσίασε την μελέτη της για την κατάργηση των παραπάνω λημμάτων από το ICD σε σχετική επιτροπή του ΠΟΥ. Ο ΠΟΥ μελέτησε και υιοθέτησε τελικά τις μεταβολές αυτές.
Το αποτέλεσμα αυτής της μεταβολής ήταν ένα μεγάλο άλμα στον τομέα των ανθρωπίνων δικαιωμάτων και σεξουαλικών ελευθεριών.
Η αλλαγή αυτή θα υιοθετηθεί από το 2019 και το εγχειρίδιο θα χρησιμοποιείται επισήμως από την 1 Ιανουαρίου 2022.
Η μελέτη του Charles Moser
Πέρα από αυτό, υπάρχουν μόνο λίγες μελέτες σχετικά με το θέμα του BDSM που χρησιμοποιούν μοντέρνα επιστημονικά στάνταρ. Μια σημαντική μελέτη πάνω στο θέμα δημοσιεύτηκε από τον Αμερικανό ψυχοθεραπευτή Charles Moser το 1988 στο περιοδικό Journal of Social Work and Human Sexuality. Το συμπέρασμα του ήταν πως παρόλο που δεν υπάρχουν επιστημονικά δεδομένα που να αποδεικνύουν ψυχολογικά προβλήματα σε άτομα που ασκούν το BDSM, κάποια στοιχειώδη αποτελέσματα είναι εμφανή. Δίνει ιδιαίτερη έμφαση στο γεγονός πως δεν υπάρχουν ικανοποιητικά στοιχεία που να στηρίξουν μια θεωρία που θα λέει πως τα άτομα που ασκούν ή φαντασιώνονται το BDSM εμφανίζουν μια κοινή συμπτωματολογία ή μια κοινή ψυχοπαθολογία. Παράλληλα, η κλινική βιβλιογραφία, δεν δίνει μια συμπαγή εικόνα που θα αφορά τα άτομα που ασκούν το BDSM. Ο Moser δίνει επίσης έμφαση στο γεγονός πως δεν υπάρχουν στοιχεία που να υποστηρίζουν τη θεωρία πως τα άτομα που ασχολούνται με το BDSM έχουν κάποια ειδικά ψυχιατρικά προβλήματα ή έστω κάποια προβλήματα που να σχετίζονται αποκλειστικά με τις προτιμήσεις τους. Ωστόσο δεν απορρίπτει το γεγονός παρουσίασης ψυχεδελικών και άλλων ψυχικών διαταραχών σε άτομα που ασχολούνται με αυτού του είδους την σεξουαλική ευχαρίστηση.
Τα αποτελέσματα της μελέτης του Moser υποστηρίχτηκαν από δεδομένα που παρουσιαστήκαν από δεδομένα που εμφανίστηκαν στο Παγκόσμιο Κογκρέσο Σεξολογίας 2007, από τους Juliet Richters, Richard De Visser, Andrew Grulich καιChristopher Rissel. Οι ερευνητές βρήκαν πως τα άτομα που ασχολούνται με το BDSM δεν εμφανίζουν μεγαλύτερες πιθανότητες να υποστούν σεξουαλική επίθεση ή να είναι περισσότερο δυστυχισμένα ή αγχωμένα από το δείγμα. Αναφέρθηκε δε πως οι άνδρες που ασχολούνταν με το BDSM εμφάνισαν χαμηλότερο βαθμό ψυχολογικής ευεξίας από το δείγμα. Το συμπέρασμα ήταν πως "το BDSM είναι απλά ένα ερωτικό ενδιαφέρον που εκφράζει μια μειονότητα, όχι ένα παθολογικό σύμπτωμα παλαιότερης κακοποίησης ή δυσχέρειας με το φυσιολογικό σεξ, που βέβαια δεν πρέπει να παρεκλίνει και να γίνεται ακραίο, αφού παραμονεύει ο κίνδυνος ψυχολογικών τραυμάτων. Τα όποια προβλήματα ορισμένες φορές έχουν να κάνουν με τον αυτοχαρακτηρισμό του ίδιου του ατόμου. Κατά τη διάρκεια της φάσης της αποκάλυψης της ιδιαιτερότητας του στο περιβάλλον του, το άτομο πολύ συχνά αμφισβητεί τον εαυτό του και την "φυσιολογικότητα" του. Σύμφωνα με το Moser, η ανακάλυψη της προτίμησης για το BDSM μπορεί να οδηγήσει στο φόβο της καταστροφής μιας παρούσας, μη-BDSM σχέσης. Αυτό, μαζί με το φόβο των διακρίσεων στην καθημερινότητα, οδηγεί σε ορισμένες περιπτώσεις σε μια διπλή ζωή που μπορεί να είναι ιδιαίτερα επιβαρυντική για το άτομο. Την ίδια στιγμή, η άρνηση της προτίμησης για το BDSM μπορεί να προκαλέσει άγχος και ανικανοποίηση με το παρόν "vanilla" (μη-BDSM) τρόπο ζωής, πράγμα που μπορεί να οδηγήσει στην αδυναμία εξεύρεσης συντρόφου. Ο Moser συμπεραίνει πως τα άτομα που ασκούν το BDSM και έχουν πρόβλημα να βρουν συντρόφους μέσα από το BDSM, θα έχουν εξίσου πρόβλημα να βρουν και "vanilla"συντρόφους. Η επιθυμία να αφαιρέσει κάποιος την προτίμηση του για το BDSM είναι ένας ακόμα πιθανός παράγοντας για ψυχολογικά προβλήματα, καθώς αυτό δεν είναι εφικτό στις περισσότερες περιπτώσεις. Τέλος, ο ψυχοθεραπευτής δηλώνει πως όσα άτομα ασκούν το BDSM, σπάνια προβαίνουν σε βίαια εγκλήματα, αλλά γίνονται πιο βίαια στην καθημερινή ζωή με τον σύντροφο τους. Από αυτή την οπτική, τα εγκλήματα που προκαλούνται από τα άτομα που ασκούν το BDSM, σπάνια έχουν κάποια πραγματική σύνδεση με την ύπαρξη αυτής της προτίμησης στη ζωή τους. Η μελέτη του Moser καταλήγει πως δεν υπάρχουν επιστημονικά δεδομένα τα οποία θα μπορούσαν να αιτιολογήσουν μια άρνηση παροχής θέσεων εργασίας, πιστοποιητικά ασφαλείας, άρνηση υιοθεσίας, κηδεμονία ή άλλα κοινωνικά δικαιώματα ή προνόμια. Ο Ελβετός ψυχαναλυτής Fritz Morgenthaler μοιράζεται ανάλογα συμπεράσματα στο βιβλίο του, Ομοφυλοφιλία, Ετεροφυλοφιλία, Διαστροφή (Homosexuality, Heterosexuality, Perversion, 1988). Γράφει, πως όποια πιθανά προβλήματα προκύψουν, δεν οφείλονται απαραίτητα σε μια μη-φυσιολογική συμπεριφορά, αλλά στις περισσότερες περιπτώσεις, σε μια αληθινή ή πιθανολογούμενη αντίδραση από το κοινωνικό περιβάλλον ως προς τις προσωπικές προτιμήσεις.
Προκαταλήψεις
Η κατανόηση της κουλτούρας του BDSM είναι πάντα αλληλένδετη με προκαταλήψεις, κλισέ και στερεότυπα. Οι όποιες παρεξηγήσεις προκύπτουν από μια γενικότερη άγνοια σχετικά με τη σεξουαλικότητα και τις σεξουαλικές πρακτικές, καθώς επίσης και από το γεγονός πως πολλοί έχουν λανθασμένες αντιλήψεις σχετικά με το γεγονός πως η προσωπική ζωή και η δημόσια περσόνα του καθενός μπορεί να διαφέρουν σημαντικά. Για παράδειγμα, πολλές φορές υπάρχει η αντίληψη πως ένας υποτακτικός ή μια υποτακτική επιθυμούν να βιώνουν πόνο και εξευτελισμό στην καθημερινότητα τους, ή αντίστοιχα, πως προτιμούν το εντελώς αντίθετο. Παρόλα αυτά, δεν υπάρχει μια σαφής σύνδεση ανάμεσα στην κοινωνική θέση και στις προτιμήσεις μέσα στο BDSM. Μια περαιτέρω εντελώς λανθασμένη αντίληψη είναι πως τα όποια μέλη της κοινότητας του BDSM θέλουν μόνο να πονέσουν ή να προκαλέσουν φυσικό, ψυχολογικό ή πνευματικό πόνο, πράγμα που, λένε, οδηγεί σε προβληματικές συναισθηματικές και πνευματικές σχέσεις, όταν αυτές προκύπτουν. Γενικά πάντως δεν θα πρέπει να ξεχνάμε ότι η τεχνική αυτή ξεφεύγει από τα όρια και δεν ισχυροποιεί την σχέση των ατόμων αλλά την υποδαυλίζει παρόλη την ευχαρίστηση που προσδίδει.
Εξωτερικοί σύνδεσμοι
Κατηγορία:Σεξουαλικός προσανατολισμός
Ακρόσωμα
Στα σπερματοζωάρια πολλών ζώων, το ακρόσωμα είναι ένα οργανίδιο που βρίσκεται στο πρόσθιο τμήμα της κεφαλής του σπερματοζωαρίου. Είναι μία δομή που μοιάζει με πώμα και προέρχεται από το Σωμάτιο Golgi. Η δημιουργία του ακροσώματος ολοκληρώνεται κατά τη διάρκεια της ωρίμανσης των όρχεων. Σε άλλα θηλαστικά το ακρόσωμα περιέχει πεπτικά ένζυμα, όπως η υαλουρονιδάση και η ακροσίνη.
thumb|center|550px|<Center>Ανθρώπινο σπερματοζωάριο</Center>
Τράχωμα
Το τράχωμα, γνωστό και ως κοκκιώδης επιπεφυκίτιδα, αιγυπτιακή οφθαλμία, και τράχωμα που οδηγεί στην τύφλωση είναι λοιμώδης νόσος που προκαλείται από το βακτήριο Chlamydia trachomatis. Η λοίμωξη προκαλεί σκλήρυνση της εσωτερικής επιφάνειας των βλεφάρων. Η σκλήρυνση αυτή μπορεί να προκαλέσει πόνο στα μάτια, βλάβη στην εξωτερική επιφάνεια ή στον κερατοειδή των ματιών και πιθανά τύφλωση.
Αιτία
Το βακτήριο που προκαλεί την ασθένεια μπορεί να εξαπλωθεί μέσω της άμεσης ή της έμμεσης επαφής με τα μάτια ή τη μύτη κάποιου προσβεβλημένου ατόμου. Στην έμμεση επαφή συμπεριλαμβάνονται η μετάδοση μέσω του ρουχισμού ή μέσω μυγών που έχουν έρθει σε επαφή με τα μάτια ή τη μύτη προσβεβλημένου ατόμου. Σε πολλές περιπτώσεις λοιμώξεων χρειάζονται αρκετά χρόνια μέχρι η ουλή του βλεφάρου να μεγαλώσει τόσο ώστε οι βλεφαρίδες να αρχίσουν να τρίβουν το μάτι. Τα παιδιά μεταδίδουν την ασθένεια πιο συχνά από τους ενήλικες. Η κακή υγιεινή, οι συνωστισμένες συνθήκες διαβίωσης και η έλλειψη καθαρού νερού και αποχωρητηρίων επίσης αυξάνουν την πιθανότητα εξάπλωσης.
Πρόληψη και Θεραπεία
Στην προσπάθεια πρόληψης της ασθένειας περιλαμβάνονται η πρόσβαση σε καθαρό νερό και η μείωση των προσβεβλημένων ατόμων μέσω της θεραπείας με αντιβιοτικά. Στη μέθοδο αυτή ενδέχεται να περιλαμβάνεται η ταυτόχρονη θεραπεία ολόκληρων ομάδων, στις οποίες η ασθένεια θεωρείται κοινή. Η απλή πλύση δεν αρκεί για την πρόληψη της ασθένειας, μπορεί όμως να αποδειχθεί χρήσιμη σε συνδυασμό με άλλα μέτρα. Η θεραπεία μπορεί να γίνει από του στόματος αζιθρομυκίνη ή τοπικά τετρακυκλίνη. Προτιμάται η αζιθρομυκίνη γιατί μπορεί να χορηγηθεί με τη μορφή μίας δόσης από του στόματος. Αν έχει δημιουργηθεί ουλή στο βλέφαρο, μπορεί να χρειαστεί χειρουργική επέμβαση, για να διορθωθεί η θέση των βλεφαρίδων και να προληφθεί η τύφλωση.
Επιδημιολογία
Σε παγκόσμιο επίπεδο, περίπου 80 εκατομμύρια άνθρωποι έχουν ενεργό λοίμωξη. Σε ορισμένες περιοχές το ποσοστό της μόλυνσης φτάνει το 60–90% των παιδιών και προσβάλλει τις γυναίκες πιο εύκολα από τους άνδρες, πιθανόν λόγω της πιο στενής επαφής τους με τα παιδιά. Η ασθένεια είναι η αιτία μειωμένης όρασης για 2,2 εκατομμύρια ανθρώπους, 1,2 εκατομμύρια εκ των οποίων είναι εντελώς τυφλοί. Η παρουσία της είναι συχνή σε 53 χώρες της Αφρικής, της Ασίας, της Κεντρικής και Νότιας Αμερικής και θέτει σε κίνδυνο περίπου 230 εκατομμύρια ανθρώπους. Προκαλεί οικονομική ζημιά 8 δισεκατατομμυρίων δολαρίων το χρόνο. Ανήκει σε μία ομάδα ασθενειών που είναι γνωστές ως παραμελημένες τροπικές ασθένειες.
Παραπομπές
Κατηγορία:Οφθαλμολογικές παθήσεις Κατηγορία:Τροπικές ασθένειες Κατηγορία:Τυφλότητα
Πνευμονική νόσος τελικού σταδίου
Η Πνευμονική νόσος τελικού σταδίου ή η Τελικού σταδίου πνευμονική νόσος (Αγγλικά: End stage lung disease [ESLD] ή End stage pulmonary disease [ESPD]), είναι το τελικό αποτέλεσμα των χρόνιων προοδευτικών πνευμονικών παθήσεων όπως η ΧΑΠ, η ιδιοπαθής πνευμονική ίνωση ή οι συστηματικές προοδευτικές ασθένειες, οι οποίες επηρεάζουν τους πνεύμονες όπως η κυστική ίνωση ή η κοκκιωμάτωση με πολυαγγείωση.
Ορίζεται, πως όταν οι πνεύμονες δεν μπορούν πλέον να απομακρύνουν ή να απομακρύνουν αρκετό διοξείδιο του άνθρακα ή να παρέχουν αρκετό οξυγόνο για να καλύψουν τις βασικές ανάγκες του σώματος. Στις θεραπευτικές πρακτικές συμπεριλαμβάνεται και η μεταμόσχευση πνεύμονα.
Παραπομπές
Κατηγορία:Πνευμονολογία Κατηγορία:Παθήσεις του αναπνευστικού συστήματος
Γκουρβανσαϊχάν (Ντουντγκοβί)
Το Γκουρβανσαϊχάν (Гурвансайхан, σημαίνει τρεις όμορφες) είναι σουμ (επαρχία) στην περιφέρεια Ντουντγκοβί στην κεντρική Μογγολία. Το 2007 αριθμούσε 2.578 κατοίκους. Καταλαμβάνει έκταση 5.416 τετραγωνικών χιλιομέτρων.
Αβάι
Το αβάι (Avahi laniger) είναι ένα είδος που απαντάται στην ανατολική Μαδαγασκάρη, σε υγρά δάση. Αυτό το νυκτόβιο ζώο ζυγίζει 1-1,3 χιλιόγραμμα και φτάνει σε μήκος τα 27-29 εκατοστόμετρα με ουρά 33-37 εκατοστομέτρων. Η διατροφή του αποτελείται κυρίως από φύλλα και μπουμπούκια.
Το αβάι ζει σε μονογαμικά ζευγάρια με τα μικρά του.
Άλλα είδη λεμουρίων που κατοικούν στα ίδια βροχερά δάση με το αβάι (Avahi laniger) είναι ο Διαδηματικός Σιφάκα (Propithecus diadema) και ο λεμούριος με κόκκινη κοιλιά (Eulemur rubriventer).
Παραπομπές
Κατηγορία:Ιντριίδες Κατηγορία:Πανίδα της Μαδαγασκάρης Κατηγορία:Λεμούριοι
POSIX
POSIX (Portable Operating System Interface) στην πληροφορική καλείται το όνομα μιας σειράς πρότυπων που καθορίζουν τις βασικές υπηρεσίες που παρέχει ένα λειτουργικό σύστημα, και κυρίως το API των διαθέσιμων κλήσεων συστήματος. Δημιουργήθηκε με στόχο την εξασφάλιση της συμβατότητας μεταξύ των ποικίλλων λειτουργικών συστημάτων UNIX, έτσι ώστε τα προγράμματα που τρέχουν σε έναν υπολογιστή με UNIX να μπορούν να μεταγλωττιστούν σε οποιονδήποτε άλλον υπολογιστή με UNIX χωρίς να χρειάζεται να τροποποιηθεί ο πηγαίος κώδικας (ή μέρος αυτού). Η συμμόρφωση με το POSIX αποτελεί προϋπόθεση για να μπορεί ένα λειτουργικό σύστημα να ονομάζεται UNIX.
Παραπομπές
Κατηγορία:Τεχνολογία λειτουργικών συστημάτων Κατηγορία:Πρότυπα υπολογιστών Κατηγορία:Linux
Βαρωνία της Αρκαδίας
Η Βαρωνία της Αρκαδίας (1262-1432), ήταν κρατίδιο υποτελές στο Πριγκιπάτο της Αχαΐας που ιδρύθηκε το 1261/2 από τον πρίγκιπα Γουλιέλμο Β' Βιλλαρδουίνο. Έδρα της ήταν η Κυπαρισσία στη Μεσσηνία, που το Μεσαίωνα ονομαζόταν Αρκαδία.
Ιστορία
Η βαρωνία της Αρκαδίας ιδρύθηκε αρκετά μετά τις δώδεκα αρχικές βαρωνίες του Πριγκιπάτου της Αχαΐας. Αρχικά, η πόλη της Αρκαδίας (αρχαία και σύγχρονη Κυπαρισσία) αποτελούσε τμήμα των προσωπικών κτήσεων του πρίγκιπα. Η βαρωνία σχηματίστηκε ως αποζημίωση για τον Βιλαίν Α΄ ντ'Ωλναί (Vilain d'Aulnay) μετά την βυζαντινή ανάκτηση της Κωνσταντινούπολης από τη Λατινική Αυτοκρατορία το 1261. Η βαρωνία καταλάμβανε εδάφη στην σημερινή περιοχή της Κυπαρισσίας στην Μεσσηνία. Έδρα και κατοικία του βαρώνου ήταν το επισκευασμένο αρχαίο Κάστρο της Αρκαδίας.
Μετά το θάνατο του Βιλαίν το 1269, μοιράστηκε μεταξύ των δυο γιών του, Εράρδου Α΄ (Erard) και Γοδεφρείδου (Geoffroi). Ο Εράρδος εξαφανίζεται μετά το 1279, οπότε και συνελήφθη αιχμάλωτος των Βυζαντινών, αλλά ο Γοδεφρείδος δεν κατάφερε παρά μόνον το 1293 να ενώσει ξανά τη βαρωνία υπό τον έλεγχό του, χάρη στις παρεμβάσεις των βαΐλων των Ανδεγαυών βασιλέων της Νεαπόλεως, που είχαν κατασχέσει το ήμισυ του Εράρδου. Τον Γοδεφρείδο διαδέχτηκε το 1297 ο γιος του Βιλαίν Β΄, τον οποίο με τη σειρά του διαδέχτηκαν ο γιος του Εράρδος Β΄ και η κόρη του Αγνή (Agnes). Ο Εράρδος πέθανε άτεκνος προ του 1338, και άφησε τη μισή βαρωνία στη χήρα του, Μπαλτζάνα Γκοτσαντίνι (Balzana Gozzadini), που σύντομα παντρεύτηκε τον τριτημόριο βαρώνο Πέτρο νταλε Κάρτσερι (Pierro dalle Carceri). Η Μπαλτζάνα πέθανε σύντομα μετά. Η Αγνή παντρεύτηκε το 1324 τον βαρώνο του Saint-Sauveur και του Αετού, Στέφανο Λε Μωρ (Etienne Le Maure). Μαζί του απέκτησε έναν γιο, τον Εράρδο Γ΄, ο οποίος μέχρι το 1344 κατάφερε να επανενώσει τη βαρωνία, ενώ το 1345 έλαβε το αξίωμα του μαρεσάλου της Αχαΐας. Το 1348 ένας Βουργουνδός ιππότης, ο Λουδοβίκος ντε Σαφόρ, με μερικούς συντρόφους του, κατάφερε με δόλο να καταλάβει το κάστρο της Αρκαδίας και να κρατήσει τη γυναίκα και τα παιδιά του Εράρδου ομήρους, με αντίτιμο σημαντικά λύτρα. Τον Εράρδο διαδέχτηκε το 1388 μια από τις κόρες του, η οποία παντρεύτηκε τον Ανδρόνικο Ασάν-Ζαχαρία. Έτσι η βαρωνία έγινε τμήμα των εκτεταμένων κτήσεων των Ζαχαρία. Η διαδοχή αυτή αμφισβητήθηκε από τον Εράρδο Λάσκαρη, γιο της αδελφής του Εράρδου Γ΄, αλλά χωρίς αποτέλεσμα, ιδιαίτερα αφού ο Λάσκαρης πέθανε άτεκνος το 1409.
Παλληνιακός Αθλητικός Όμιλος
Ο Αθλητικός Όμιλος Παλληνιακός είναι ελληνικός ποδοσφαιρικός σύλλογος που εδρεύει στη Παλλήνη Αττικής. Ιδρύθηκε το 1939 και έχει χρώματα το κίτρινο και το μαύρο. Έδρα του αποτελεί το Δημοτικό Στάδιο Παλλήνης «Γεώργιος Δέδες». Στο παρελθόν ο σύλλογος αγωνιζόταν στην Ε.Π.Σ. Αθηνών ενώ από το 2000 αγωνίζεται στην Ε.Π.Σ. Ανατολικής Αττικής. Την αγωνιστική περίοδο 2018-19, ο Παλληνιακός αγωνίστηκε για πρώτη φορά στο πρωτάθλημα της Γ' Εθνικής κατηγορίας.
Ιστορία
Ο «Αθλητικός Όμιλος Παλληνιακός» ιδρύθηκε στην Παλλήνη τον Απρίλιο του 1939 από τους Νικόλαο Αναστασίου και Μάριο Κωνσταντινίδη. Μερικοί από τους παίκτες που απετέλεσαν την πρώτη ομάδα ήταν οι: Σαράντης Λιζάρδος (τερματοφύλακας), Αντώνιος Παπαδήμας, Γεώργιος Ρεντούμης, Γεώργιος Λέκκας, Ιωάννης Ηλίας Κοντογιάννης, Γεώργιος Πιττάκης, Δημήτριος Μπεσίρης, Κωνσταντίνος Βελονίδης, Χάιδας Γεωργούλας κ.α. Ο Νικόλαος Αναστασίου διετέλεσε πρόεδρος του συλλόγου μέχρι και το 1958. Από το 1949 έως το 1958 τοποθέτησε γενικό αρχηγό και προπονητή τον Νικόλαο Μίληση, τον μετέπειτα κοινοτάρχη Παλλήνης. Πρόεδροι του συλλόγου μετά το 1958 διετέλεσαν μεταξύ άλλων οι: Τσέλιος Πέτρος, Μίλησης Νικόλαος, Κοντογιάννης Κωνσταντίνος, Μαλλιαρός Δημήτριος, Αναστασίου Λεονάρδος, Μερτύρης Λάζαρος και Καραμπίνης Κωνσταντίνος του Βασιλείου.
Το 1953 η ομάδα κατέκτησε το κύπελλο των Μεσογείων, ένα σπουδαίο γεγονός για το μικρό χωριό. Σ’ αυτήν την επιτυχία μεταξύ άλλων συμμετείχαν οι παίκτες: Βασίλειος Σκούρας, Αναστάσιος Καραμπίνης, Ιωάννης Μπαξεβάνης, Βασίλειος Ρεντούμης, Χρήστος Λεβαντής, Αθανάσιος Χατζησταματίου. Από τα μέσα της δεκαετίας του '60 ο Παλληνιακός εντάχθηκε επίσημα στην Ε.Π.Σ. Αθηνών αγωνιζόμενος επίσημα στα πρωταθλήματα της. Το 2000 εντάχθηκε στη νεοσυσταθείσα Ε.Π.Σ. Ανατολικής Αττικής και έκτοτε αγωνίζεται στα πρωταθλήματα της. Το 2018 κατέκτησε το πρωτάθλημα και κέρδισε την ιστορική άνοδο στην Γ' Εθνική κατηγορία, επικρατώντας πανηγυρικά στην φιέστα του Α.Ο. Κορωπίου με 6-0 με προπονητή τον Βαγγέλη Χαντέ και γυμναστή τον Χρήστο Λαζαρίδη. Αγώνας ντεμπούτο για το σύλλογο στο πρωτάθλημα της Γ' Εθνικής ήταν εντός έδρας αγώνας στις 7 Οκτωβρίου 2018, με αντίπαλο τη Νίκη Τραγανού όπου νίκησε με 3-0.
Παραπομπές
Κατηγορία:Αθλητικοί σύλλογοι Αθήνας Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1939 Κατηγορία:Ιδρύσεις ποδοσφαιρικών ομάδων το 1939
Ισότοπα του ροδίου
Το φυσικό ρόδιο (Rh) αποτελείται μόνο από ένα σταθερό ισότοπο, το 103Rh. Τα πιο σταθερά ραδιοϊσότοπα είναι τα 101Rh (με ημιζωή 3.3 χρόνια), το 102Rh (με ημιζωή 207 ημέρες), το 102mRh (με ημιζωή 2.9 χρόνια) και το 99Rh (με ημιζωή 16.1 ημέρες). Είκοσι άλλα ραδιοϊσότοπα έχουν ατομικές μάζες που κυμαίνονται από 92.926 u (το 93Rh) έως 116.925 u (το 117Rh). Τα πιο πολλά απ' αυτά έχουν ημιζωές μικρότερες από 1 ώρα εκτός από το 100Rh που έχει ημιζωή 20.8 ώρες και το 105Rh με ημιζωή 35.36 ώρες. Υπάρχουν επίσης μερικά μετασταθή με πλέον σταθερό το 102mRh (0.141 MeV) με ημιζωή περίπου 207 ημέρες και το 101mRh (0.157 MeV) με ημιζωή 4.34 ημέρες.
Ο κυριότερος τρόπος διάσπασης πριν από το σταθερό ισότοπο, 103Rh, είναι η αρπαγή ηλεκτρονίου και ο κυριότερος τρόπος διάσπασης μετά είναι η β-διάσπαση. Το προηγούμενο προϊόν πριν το 103Rh είναι το ρουθήνιο και το πρώτο προϊόν μετά είναι το παλλάδιο.
Σημειώσεις
Ροδιο Κατηγορία:Ρόδιο
Σάμιουελ Τζόνσον
Ο Σάμιουελ Τζόνσον (Samuel Johnson, 18 Σεπτεμβρίου 1709 - 13 Δεκεμβρίου 1784), αναφερόμενος συχνά ως '''Δρ. Τζόνσον''', ήταν Άγγλος συγγραφέας με διαρκή συμβολή στην αγγλική λογοτεχνία ως ποιητής, δοκιμιογράφος, ηθικολόγος, κριτικός λογοτεχνίας, βιογράφος, συντάκτης και λεξικογράφος. Ο Τζόνσον ήταν ένας αφοσιωμένος Αγγλικανός και περιγράφεται στο Εθνικό Βιογραφικό Λεξικό της Οξφόρδης ως "ο αναμφισβήτητα πιο διακεκριμένος άνθρωπος των γραμμάτων στην αγγλική ιστορία". Αποτελεί το θέμα της πιο διάσημης βιογραφίας στην αγγλική λογοτεχνία, που έχει τον τίτλο Η Ζωή του Σάμιουελ Τζόνσον και γράφτηκε από τον Τζέιμς Μπόσγουελ. Θεωρείται μια σημαντική φυσιογνωμία της πνευματικής ζωής και των γραμμάτων του 18ου αιώνα.
Γεννημένος στο Στάφορντσαϊρ, ο Τζόνσον φοίτησε στο Πανεπιστήμιο Πέμπροουκ της Οξφόρδης για ένα χρόνο περίπου αλλά η έλλειψη οικονομικών πόρων τον ανάγκασε να εγκαταλείψει τις σπουδές του. Αφού αρχικά εργάστηκε ως δάσκαλος, μετακόμισε στο Λονδίνο όπου άρχισε να γράφει για το περιοδικό The Gentleman's Magazine. Τα πρώτα του έργα περιλαμβάνουν την βιογραφία του Ρίτσαρντ Σάβατζ, τα ποιήματα Λονδίνο και Η Ματαιότητα των Ανθρώπινων Ευχών και το θεατρικό έργο Ειρήνη.
Μετά από εννέα χρόνια εργασίας, δημοσιεύσε το 1755, το Λεξικό της Αγγλικής Γλώσσας. Συνεισέφερε ένα αρκετά σημαντικό έργο στην σύγχρονη αγγλική γλώσσα και έχει αναγνωριστεί ως "ένα από τα μεγαλύτερα επιτεύγματα ανθρώπου". Αυτό το έργο έφερε δημοτικότητα και επιτυχία στον Τζόνσον. Μέχρι την ολοκλήρωση του πρώτου αγγλικού λεξικού της Οξφόρδης 150 χρόνια αργότερα, το λεξικό του Τζόνσον ήταν το βασικό βρετανικό λεξικό στην χώρα. Τα ύστερα έργα του Τζόνσον περιλάμβαναν δοκίμια, μια ειδική έκδοση με σχολιασμό των έργων του Ουίλιαμ Σαίξπηρ και την ευρέως πολυδιαβασμένη ιστορία Η Ιστορία του Ράσσελας, Πρίγκιπα της Αβισσινίας. Το 1763 έγινε φίλος με τον Τζέιμς Μπόσγουελ, με τον οποίο ταξίδεψε στην Σκωτία. Ο Τζόνσον περιέγραψε τα ταξίδια τους στο έργο Ένα Ταξίδι στα Δυτικά Νησιά της Σκωτίας. Κατά τα τελευταία χρόνια της ζωής του, συνέγραψε μαζικά τις ζωές των πιο διακεκριμένων Άγγλων ποιητών οι οποίες αποτελούν μια συλλογή από βιογραφίες και αξιολογήσεις των ποιητών του 17ου και 18ου αιώνα.
Ο Τζόνσον ήταν ένας ψηλός και εύσωμος άνθρωπος. Οι περίεργες κινήσεις και τα τικ του ανησυχούσαν μερικούς όταν τον συναντούσαν για πρώτη φορά. Η βιογραφία του Μπόσγουελ, μαζί με άλλες βιογραφίες, τεκμηρίωσε την συμπεριφορά και τους τρόπους του Τζόνσον με τέτοια λεπτομέρεια ώστε μετά το θάνατό του ενημερώθηκαν για την διάγνωση του συνδρόμου Τουρέτ, μια κατάσταση που δεν είχε καθοριστεί ούτε διαγνωστεί κατά τον 18ο αιώνα. Μετά από μια σειρά από ασθένειες, ο Τζόνσον πέθανε το βράδυ της 13ης Δεκεμβρίου 1784 και θάφτηκε στο Αβαείο του Ουέστμινστερ. Στα χρόνια που ακολούθησαν τον θάνατό του, ο Τζόνσον άρχισε να αναγνωρίζεται ως ένα άτομο με μια διαρκή επίδραση στη λογοτεχνική κριτική ενώ ορισμένοι ισχυρίστηκαν ότι αυτός ήταν ο πραγματικά μεγάλος κριτικός της αγγλικής λογοτεχνίας.
Λογοτεχνική κριτική
Τα έργα του Τζόνσον, ιδιαίτερα η σειρά Βιογραφιών του, παρουσιάζουν διάφορα χαρακτηριστικά εξαιρετικής γραφής. Πίστευε ότι η καλύτερη ποίηση βασιζόταν στην σύγχρονη γλώσσα και δεν του άρεσε η χρήση της διακοσμητικής ή σκόπιμα αρχαϊκής γλώσσας. Ήταν ύποπτος σχετικά με την ποιητική γλώσσα που χρησιμοποιείται από τον Μίλτον, για τον οποίο πίστευε ότι ο κενός στίχος του θα εμπνεύσει πολλές κακές απομιμήσεις. Επίσης ο Τζόνσον αντιτάχθηκε στην ποιητική γλώσσα του σύγχρονού του Τόμας Γκρέη. Το μεγάλο παράπονό του ήταν ότι οι ασαφείς υπαινιγμοί που βρέθηκαν σε έργα όπως το Λυκόφως του Μίλτον είχαν χρησιμοποιηθεί υπερβολικά. Ο ίδιος προτιμούσε την ποίηση η οποία θα μπορούσε να διαβαστεί και να γίνει κατανοητή αρκετά εύκολα. Εκτός από τις απόψεις του περί γλώσσας, ο Τζόνσον πίστευε επίσης ότι ένα καλό ποίημα περιείχε νέες και μοναδικές εικόνες.
Στα μικρότερα ποιητικά του έργα ο Τζόνσον βασίστηκε σε σύντομες γραμμές και συμπλήρωσε τη δουλειά του με ένα συναίσθημα ενσυναίσθησης, το οποίο πιθανόν να επηρέασε το ποιητικό ύφος του Χουσμάν. Στο ποίημα Λονδίνο, ο Τζόνσον χρησιμοποιεί την ποιητική μορφή για να εκφράσει την πολιτική του γνώμη και, όπως αρμόζει σε έναν νέο συγγραφέα, προσεγγίζει το θέμα με ένα παιχνιδιάρικο και σχεδόν χαρούμενο τρόπο. Ωστόσο στο δεύτερο ποίημά του, Η Ματαιότητα των Ανθρώπινων Ευχών, διάγει μια τελείως διαφορετική προσέγγιση. Η γλώσσα παραμένει απλή αλλά το ποίημα γίνεται πιο περίπλοκο και πιο δύσκολο στην ανάγνωση επειδή ο Τζόνσον προσπαθεί να περιγράψει την σύνθετη χριστιανική ηθική. Οι χριστιανικές αξίες δεν είναι μοναδικές για αυτό το ποίημα αλλά περιέχουν απόψεις που εκφράζονται στα περισσότερα έργα του Τζόνσον. Ειδικότερα ο Τζόνσον τονίζει την απεριόριστη αγάπη του Θεού και τονίζει ότι η ευτυχία μπορεί να επιτευχθεί με ενάρετη δράση.
Όσον αφορά τις βιογραφίες, ο Τζόνσον διαφώνησε με την βιογραφική χρήση από τον Πλούταρχο για να επαινέσει και να διδάξει την ηθική. Αντ'αυτού ο Τζόνσον πίστευε στην ακριβή απεικόνιση των βιογραφικών θεμάτων και στις ενδεχόμενες αρνητικές πτυχές της ζωής των βιογραφούμενων. Επειδή η εμμονή του στην ακρίβεια της βιογραφίας ήταν ελάχιστα επαναστατική, ο Τζόνσον αναγκάστηκε να αγωνιστεί ενάντια σε μια κοινωνία που δεν θέλησε να δεχτεί τα βιογραφικά στοιχεία που θα μπορούσαν να θεωρηθούν ότι αμαυρώνουν μια φήμη. Επιπλέον ο Τζόνσον πίστευε ότι η βιογραφία δεν έπρεπε να περιορίζεται στα πιο διάσημα πρόσωπα καθώς και η βιογραφία των λιγότερο σημαντικών προσώπων ήταν εξίσου σημαντική. Έτσι στις Βιογραφίες του προτίμησε τόσο τους γνωστότερους όσο και τους λιγότερο γνωστούς ποιητές. Σε όλες τις Βιογραφίες του επέμενε να συμπεριλάβει όλα όσα οι υπόλοιποι θεωρούσαν ασήμαντες λεπτομέρειες για να περιγράψουν πλήρως την ζωή των υποκειμένων τους. Ο Τζόνσον θεώρησε το λογοτεχνικό είδος της αυτοβιογραφίας και του ημερολογίου, συμπεριλαμβανομένου του δικού του, ως ένα είδος με την μεγαλύτερη σημασία. Σε ένα έργο του αναφέρει ότι ο συγγραφέας μιας αυτοβιογραφίας είναι το λιγότερο πιθανό άτομο που θα στρεβλώσει την ίδια την ζωή του.
Οι σκέψεις του Τζόνσον σχετικά με την βιογραφία και την ποίηση συνενώθηκαν στην άποψή του για το τι θα έκανε έναν καλό κριτικό. Στα έργα του κυριαρχούσε η πρόθεσή του να τα χρησιμοποιήσει για λογοτεχνική κριτική. Αυτό ισχύει ιδιαίτερα για το αγγλικό λεξικό του, για το οποίο έγραψε : "Πρόσφατα δημοσίευσα ένα λεξικό όπως αυτά που συνέταξαν οι Ακαδημίες της Ιταλίας και της Γαλλίας, για την χρήση άλλων παρόμοιων που επιδιώκουν την ακρίβεια της κριτικής ή την κομψότητα του στυλ". Παρόλο που μια μικρότερη έκδοση του λεξικού του έγινε το τυπικό οικιακό λεξικό, το αρχικό λεξικό του Τζόνσον ήταν ένα ακαδημαϊκό εργαλείο που εξέταζε πώς χρησιμοποιούνται οι λέξεις, ιδιαίτερα σε λογοτεχνικά έργα. Για να επιτύχει αυτόν τον σκοπό, ο Τζόνσον παρέθετε αποσπάσματα από έργα των Μπέικον, Χούκερ, Μίλτον, Σαίξπηρ, Σπένσερ και πολλών άλλων τους οποίους θεωρούσε ότι ήταν οι πιο σημαντικοί λογοτεχνικοί κλάδοι : φυσικές επιστήμες, φιλοσοφία, ποίηση και θεολογία. Αυτά τα αποσπάσματα και οι χρήσεις τους συγκρίθηκαν και μελετήθηκαν προσεκτικά στο λεξικό έτσι ώστε ο αναγνώστης να μπορεί να καταλαβαίνει τι σήμαιναν οι λέξεις των λογοτεχνικών έργων μέσα στο περιεχόμενο.
Ο Τζόνσον δεν προσπάθησε να δημιουργήσει θεωρητικά σχολεία για να αναλύσει την αισθητική της λογοτεχνίας. Αντιθέτως χρησιμοποίησε την κριτική του για τον πρακτικό σκοπό της λογοτεχνίας ώστε να βοηθήσει τους άλλους να διαβάζουν και να κατανοούν καλύτερα την λογοτεχνία. Όσον αφορά τα έργα του Σαίξπηρ, ο Τζόνσον υπογράμμισε τον ρόλο του αναγνώστη στην κατανόηση της γλώσσας : "Αν ο Σαίξπηρ, και όχι άλλοι συγγραφείς, συναντά δυσκολίες, η ευθύνη πρέπει να καταλογίζεται στην ευθύνη του έργου του το οποίο απαιτούσε την χρήση της κοινής γλώσσας και συνεπώς αναγνωρίστηκαν πολλές φράσεις που υπονοούνταν ή ήταν ελλειπτικές και παροιμιώδεις, όπως μιλάμε και ακούμε κάθε ώρα της ημέρας χωρίς να παρατηρούμε τις προτάσεις".
Τα έργα του πάνω στον Σαίξπηρ ήταν αφιερωμένα όχι μόνο στον ίδιο τον Σαίξπηρ αλλά και στην κατανόηση της λογοτεχνίας στο σύνολό της ; στον Πρόλογό του για τον Σαίξπηρ, ο Τζόνσον απορρίπτει το κλασικό δόγμα των προηγούμενων οντοτήτων και υποστηρίζει ότι το δράμα πρέπει να είναι πιστό στην ζωή. Ωστόσο ο Τζόνσον δεν υπερασπίστηκε μόνο τον Σαίξπηρ ; συζήτησε τα σφάλματα του Σαίξπηρ, συμπεριλαμβανομένων της έλλειψης ηθικής του, της χυδαιότητάς του, της απροσεξίας τους στην κατασκευή πλοκής και της περιστασιακής απροσεξίας του κατά την επιλογή λέξεων ή σύνταξης των λέξεων. Πέρα από την άμεση λογοτεχνική κριτική, ο Τζόνσον υπογράμμισε την ανάγκη να δημιουργηθεί ένα κείμενο που θα αντικατοπτρίζει με ακρίβεια αυτό που γράφει ένας συγγραφέας. Τα έργα του Σαίξπηρ, ειδικότερα, είχαν πολλαπλές εκδόσεις, καθεμιά από τις οποίες περιείχε σφάλματα που προκλήθηκαν κατά την εκτύπωση. Αυτό το πρόβλημα επιδεινώθηκε από απρόσεκτους συντάκτες που θεωρούσαν τις δύσκολες λέξεις ως λανθασμένες και τις άλλαζαν στις μεταγενέστερες εκδόσεις. Ο Τζόνσον πίστευε ότι ένας εκδότης δεν πρέπει να αλλάξει ένα κείμενο κατ'αυτόν τον τρόπο.
Εξωτερικοί σύνδεσμοι
Κατηγορία:Άγγλοι ποιητές Κατηγορία:Άγγλοι δοκιμιογράφοι Κατηγορία:Άγγλοι βιογράφοι
Φανάρι Κιλκίς
To Φανάρι είναι ελληνικό χωριό νότια της πόλης του Κιλκίς. Διοικητικά ανήκει στο Δήμο Κιλκίς και έχει 94 κατοίκους (2011). Το χωριό βρίσκεται σε υψόμετρο 120μ.
Ιστορία
Ο οικισμός ανήκε στην πρώην κοινότητα Χρυσόπετρας της επαρχίας Κιλκίς. Προ του 1928, επί Τουρκοκρατίας, το χωρίο ονομάζονταν Σερεμετλί. Οι κάτοικοι του χωριού προέρχονται από την Ανατολική Θράκη, τον Πόντο, την Ιωνία και άλλες περιοχές της Μικράς Ασίας. Το όνομά του οφείλεται στον Χρυσόστομο Νικολαΐδη που είχε στη μνήμη του το Φανάρι της Κωνσταντινούπολης.
Γεωγραφία
Στην περιοχή υπάρχει ένα δάσος στις πλαγίες του Τζούμα και το φαράγγι της Δέσης, που ενδείκνυται για περιπάτους. Την περίμετρο του χωριού διασχίζει ο παραπόταμος του Γαλλικού (Εχέδωρου) ποταμού, Ξηροπόταμος.
Παραπομπές
Κατηγορία:Δήμος Γαλλικού Κατηγορία:Χωριά του νομού Κιλκίς Κατηγορία:Δήμος Κιλκίς
Αμαχάι
Το Αμαχάι είναι χωριό στην νότια ακτή του Ινδονησιακού νησιού Σέραμ, στα νότια του Μασόχι.
Παραπομπές
Κατηγορία:Πόλεις της Ινδονησίας
Πυρολουσίτης
Ο πυρολουσίτης (αγγλ. pyrolusite) είναι ορυκτό του μαγγανίου, αποτελούμενο κυρίως από διοξείδιο του μαγγανίου (MnO2).
Γενικά
Το όνομά του προέρχεται από τις ελληνικές λέξεις «πυρ» και «λούω», επειδή αρχικά τον χρησιμοποιούσαν για την αφαίρεση κηλίδων από το γυαλί. Οι ψευδομορφώσεις του φέρονται υπό τη γενική ονομασία πολιανίτης (polianite).
Σχηματίζεται σε ισχυρά οξειδωτικές συνθήκες από μαγγανιούχες υδροθερμικές αποθέσεις. Σχηματίζεται επίσης σε αβαθείς πυθμένες λιμνών και, συνήθως, αποτελεί προϊόν εξαλλοίωσης του μαγγανίτη. Συνδέεται επίσης με χαουσμανίτη, μπραουνίτη, αιματίτη και χαλκοφανή.
Ανευρίσκεται σε πολλές περιοχές του κόσμου. Βασικοί παραγωγοί του μεταλλεύματος είναι, σήμερα, η Γεωργία και η Ουκρανία. Απαντά επίσης στη Γερμανία, την Ινδία, την Κίνα, τη Νότια Αφρική, τη Βραζιλία, την Αυστραλία, την Γκαμπόν και τις ΗΠΑ (Πολιτείες Μινεσότα, Μίσιγκαν και Νέο Μεξικό). Η παραλλαγή του πολιανίτη απαντά σε αφθονία στο Ζαΐρ.
Στην Ελλάδα απαντά στη νήσο Μήλο, στα μεταλλεία Λαυρίου (Αγ. Κωνσταντίνος, Καμάριζα, Ιλάριον Νο 50, Εσπεράντσα, Πλάκα και km - 3) και στα μεταλλεία Κασσάνδρας (Μαδέμ-Λάκκο και Πιαβίτζα)
Είναι το βασικότερο μετάλλευμα από το οποίο εξάγεται μαγγάνιο, συνήθως με αναγωγή του σε κλιβάνους.
Χρησιμεύει επίσης για την παρασκευή χλωρίου:
Βιβλιογραφία
Πυρολουσιτης
Αυτοκινητόδρομος 12 (Ελλάδα)
Ο Αυτοκινητόδρομος 12 (Κάθετος άξονας Βελεστίνου-Βόλου) είναι ένας υπό μελέτη κάθετος άξονας που θα συνδέει τον Αυτοκινητόδρομο 1 με την πόλη και το λιμάνι του Βόλου. Αυτή την στιγμή το υπάρχον τμήμα είναι μέρος της Εθνικής Οδού 6, το οποίο αποτελείται από 2 λωρίδες κυκλοφορίας και έχει 5 ανισόπεδους κόμβους και μερικούς ισόπεδους κόμβους και δεν έχει χαρακτηριστικά αυτοκινητόδρομου, παρά μόνο οδού ταχείας κυκλοφορίας. Ο άξονας συνδέει επίσης την ΑΘΕ(Αυτοκινητόδρομος 1) με την Βιομηχανική περιοχή του Βόλου και παρουσιάζει μεγάλη κυκλοφορία βαρέων οχημάτων, λόγος για τον οποίον έχει παρουσιάσει σημαντικές φθορές τα τελευταία χρόνια.
Το 2014 η Ομοσπονδία Φορτηγών Αυτοκινητιστών Ελλάδος συνέταξε μια έκθεση, στην οποία παρουσίαζε τους πιο επικίνδυνους άξονες στην Ελλάδα στους οποίους χρειάζονται να γίνουν βελτιώσεις, με τον Κάθετο άξονα Βελεστίνο-Βόλος να συμπεριλαμβάνεται. Το ίδιο έτος κατασκευάστηκε και παραδόθηκε στην κυκλοφορίας ένας νέος ανισόπεδος κόμβος, ο οποίος συνδέει τον δρόμο με τον Άγιο Γεώργιο και το Βελεστίνο. Το 2016 έγινε σημαντική συντήρηση του άξονα στο ύψος της Βιομηχανικής περιοχής του Βόλου, που αφορούσε κυρίως την ανακατασκευή της ασφάλτου, των στηθαίων ασφαλείας και του ηλεκτροφωτισμού, ενώ υπό σχεδιασμό τελεί η πλήρης μετατροπή του άξονα σε κλειστό αυτοκινητόδρομο κατά τα επόμενα χρόνια.
Φωτογραφίες
321x321εσ
Ο Αυτοκινητόδρομος 12 πριν τον Βόλο
340x340εσ
Λυσόσωμα
Τα λυσοσώματα είναι οργανίδια του κυττάρου που περιέχουν τα πεπτικά ένζυμα υδρολάσες. Τα ένζυμα αυτά διασπούν τα υπερεπαρκή οργανίδια, τμήματα τροφής, ενκυτωμένους ιούς και βακτήρια. Η βιολογική μεμβράνη που περικλείει τα λυσοσώματα εμποδίζει την έξοδο των πεπτικών ενζύμων έξω από αυτά και την καταστροφή του κυττάρου. Τα λυσοσώματα συνδέονται με τα κενοτόπια, μεταφέρουν τα πεπτικά τους ένζυμα σε αυτά για την αποδομή των αποθηκευμένων ουσιών στα κενοτόπια. Ο όρος λυσόσωμα προέρχεται από τις Ελληνικές λέξεις Λύσις και σώμα. Χαρακτηρίζονται συχνά σαν σάκοι αυτοκτονίας από τους βιολόγους λόγω του ρόλου τους στην αυτόλυση. Τα λυσοσώματα ανακαλύφθηκαν από τον Βέλγο κυτταρολόγο Κριστιάν ντε Ντιβ (Christian de Duve) το 1949
Ένζυμα
Κάποια σημαντικά ένζυμα που απαντώνται στα λυσοσώματα είναι:
Παραπομπές
Κατηγορία:Κυτταρικά οργανίδια
Σλουντέρνο
Το Σλουντέρνο (ιταλικά: Sluderno, ) ή Σλουντέρνς (γερμανικά: Schluderns, ) είναι ιταλική πόλη 1.823 κατοίκων , στη Βαλ Βενόστα, της αυτόνομης επαρχίας του Μπολτσάνο, στην περιφέρεια του Τρεντίνο-Άνω Αδίγης/Νότιο Τυρόλο.
Απέχει 80 χιλιόμετρα από την πόλη του Μπολτσάνο και συνορεύει με την Γκλορέντσα, τη Λάζα, το Μάλλες Βενόστα και το Πράτο αλλο Στέλβιο. Το 97,82% του πληθυσμού ομιλεί γερμανικά και το 2,18% ιταλικά.
Ιστορία
Η ιστορία της πόλης είναι στενά συνυφασμένη με αυτή του λόφου του Γκάνγκλεγκ και με το κάστρο Κόιρα. Πολλά αντικείμενα από την αρχαία εποχή του χαλκού αλλά και τα τέλη της εποχής του σιδήρου, τεκμηριώνουν την ύπαρξη οικισμού στην περιοχή. Τα χάλκινα αντικείμενα, τα οποία βρέθηκαν στην περιοχή αποδεικνύουν την ύπαρξη μικρών εμπορικών συναλλαγών.Η αρχαιολογική έρευνα έφερε στην επιφάνεια, τμήματα από τεφροδόχους, απόδειξη της καύσης των νεκρών.
Η πρώτη αναφορά στην πόλη, γίνεται το 1163, με την ονομασία "Sluderns" αν και πιθανόν η ονομασία να έχει τις ρίζες της, στην προ-Ρωμαϊκή περίοδο. Το 1499 πληθυσμοί από τη σημερινή περιοχή του Γκραουμπύντεν διείσδυσαν στη Βαλ Βενόστα, λεηλάτησαν τους τοπικούς οικισμούς και έσφαξαν τον ανδρικό πληθυσμό. Το 1799 ήταν η σειρά των Γάλλων να καταστρέψουν την περιοχή.
Έμβλημα
Το έμβλημα του Σλουντέρνο, το οποίο καθιερώθηκε το 1967, έχει ως κύρια χρώματα το ασημί και το κόκκινο και απεικονίζει ένα μαύρο τροχό βασανιστηρίων με μπλε πτερύγια και ένα δεμάτι με στάχυα. Ο τροχός των βασανιστηρίων συμβολίζει την προστάτιδα της πόλης, Αγία Αικατερίνη, ενώ το δεμάτι συμβολίζει τη σημασία που διαδραμάτιζε για την περιοχή, η καλλιέργεια δημητριακών.
Αξιοθέατα
thumb|right|250px|Το κάστρο Κόιρα. Ο λόφος του Γκάνγκλεγκ υπήρξε μια οχυρωματική θέση που χρονολογείται από την Εποχή του χαλκού και του σιδήρου και είναι η καλύτερα μελετημένη αρχαιολογική τοποθεσία των Άλπεων. Οι ανασκαφές διήρκεσαν από το 1997 έως και το 2001 και βοήθησαν στο φέρουν στο φως, μεγάλο αριθμό αντικειμένων που σήμερα βρίσκονται στο Μουσείο του Σλουντέρνο. Τα περισσότερα από τα ευρήματα προέρχονται από απομακρυσμένες περιοχές, γεγονός που αποδεικνύει την ύπαρξη  συναλλαγών και την εμπορική  σημασία της Βαλ Βενόστα.
Το κάστρο Κόιρα (ιταλ. Castel Coira, γερμαν. Churburg), είναι ένα μεσαιωνικό κάστρο, το οποίο συγκεντρώνει τη μεγαλύτερη ιδιωτική συλλογή όπλων σε όλη την Ευρώπη. Η κατασκευή του άρχισε το 1260. Στην αίθουσα του οπλοστασίου υπάρχουν περίπου 50 πανοπλίες, σπαθιά και άλλα όπλα σε άριστη κατάσταση.
Το Μουσείο του Σλουντέρνο παρουσιάζει ορισμένες πτυχές οικολογικής, κοινωνικής και πολιτιστικής φύσεως της Βαλ Βενόστα. Εδώ υπάρχουν εκθέματα σχετικά με τη ζωή του "απλού λαού", η οποία ήταν σε πλήρη αντίθεση με την αριστοκρατική ατμόσφαιρα του κάστρου της Κόιρα. Στο τμήμα αφιερωμένο στην "αρχαϊκή Βαλ Βενόστα" εκτίθενται κειμήλια, τα οποία αποκαλύφθηκαν κατά τη διάρκεια ανασκαφών στο λόφο του Γκάνγκλεγκ. Στο μουσείο υπάρχει μια δεύτερη ενότητα, αφιερωμένη στο θέμα της άρδευσης.
Οικονομία
Οι κάτοικοι έχουν ως κύρια ασχολία τη γεωργία, εργασίες μεταποίησης, τον τουρισμό και το εμπόριο. Η πόλη του Σλουντέρνο είναι ανάμεσα στις 100 ιταλικές πόλεις με το χαμηλότερο ποσοστό ανεργίας. Το κατά κεφαλή εισόδημα των κατοίκων ανέρχεται στα 18.773€.
Κλίμα
Το κλίμα της περιοχής χαρακτηρίζεται από πολύ κρύους χειμώνες και ιδιαίτερα δροσερά καλοκαίρια.
Πολιτισμός
thumb|right|310px|οι Mεσαιωνικοί αγώνες. Από το 2005, λαμβάνουν χώρα στο Σλουντέρνο, οι Mεσαιωνικοί αγώνες, των οποίων η ιστορία ξεκινάει από τον 1ο αιώνα μ.Χ. και φτάνει έως τα τέλη του Μεσαίωνα. Σημαντικές στιγμές των αγώνων είναι τα μεσαιωνικά μουσικά θεάματα, επιδείξεις με αρπακτικά πουλιά, η σχολή των μονομάχων και η Ρωμαϊκή αρματοδρομία. Ανάμεσα στα πιο ενδιαφέροντα είναι η αναπαράσταση των Μεσαιωνικών βασανιστηρίων, η εκτέλεση στη γκιλοτίνα και η δίκη των μαγισσών.
Εξωτερικοί σύνδεσμοι
Κατηγορία:Δήμοι της Αυτόνομης Επαρχίας του Μπολτσάνο
Βαχσάκ
Το Βαχσάκ είναι χωριό στην περιφέρεια Μπαγκλάν στο ανατολικό Αφγανιστάν. Βρίσκεται βόρεια της Καμπούλ και έχει ζώνη ώρας την UTC+04:30.
Εξωτερικοί σύνδεσμοι
Κατηγορία:Πόλεις του Αφγανιστάν
Οδυσσέας Βουδούρης
Ο Οδυσσέας Νίκος Βουδούρης γεννήθηκε στη Βουδαπέστη στις 21 Ιουνίου 1953 από Έλληνες πολιτικούς πρόσφυγες. Είναι ιατρός χειρουργός και δραστηριοποιήθηκε στον πολιτικό και ανθρωπιστικό ακτιβισμό.
Βιογραφικά στοιχεία
Ο Οδυσσέας Βουδούρης γεννήθηκε το 1953 στη Βουδαπέστη (Ουγγαρία). Οι γονείς του, Ίρμα και Γιώργος Βουδούρης, υπήρξαν αντιστασιακοί και πολιτικοί πρόσφυγες, μετά τον εμφύλιο. Ο πατέρας του μετέβη στη Γαλλία το 1950, με Γαλλική κρατική υποτροφία, και η μητέρα του τον ακολούθησε το 1952, μετά τετράχρονη εξορία σε Μακρόνησο και Τρίκερι. Μετά από μια παραμονή στην Ουγγαρία, η οικογένειά του εγκαταστάθηκε στη Γαλλία το 1955 και κατόπιν επέστρεψε στην Ελλάδα το 1965. Με το πραξικόπημα του 1967, ο πατέρας του εκδιώχτηκε από τη θέση καθηγητού Πανεπιστημίου και η οικογένεια εξορίστηκε εκ νέου στη Γαλλία. Μετά την πτώση της Χούντας, ο πατέρας του επέστρεψε στη θέση του και κατόπιν εκλέχθηκε πρύτανης του Πολυτεχνείου.
Ο Οδυσσέας Βουδούρης σπούδασε Ιατρική στην Grenoble και στο Παρίσι. Επέστρεψε στην Ελλάδα το 1990.
Απέκτησε δυο κόρες με τη γλύπτρια Κλειώ Μακρή, τη Δανάη (1980-2003) και τη Μυρτώ (1983), και δυο γιούς με τη φωτογράφο Χριστίνα Βάζου, τον Ιάσονα (1999) και τον Άρη (2002).
Ιατρική σταδιοδρομία
Διετέλεσε σύμβουλος ιατρός (consultant) στις εταιρίες Sanesco και Coopers & Lybrand, με αντικείμενο την αναδιοργάνωση μονάδων Υγείας. Ασχολήθηκε επίσης με τη σχεδίαση καινοτόμων χειρουργικών εργαλείων, κυρίως για τη λαπαροσκοπική χειρουργική και και κέρδισε το βραβείο Lépine για την εφεύρεση πρωτότυπου χειρουργικού εργαλείου (1989).
Σε συνεργασία με το Πανεπιστήμιο του Montpellier (Γαλλία), επιμελήθηκε Προγράμματος Τηλεχειρουργικής από το 2000, το οποίο απένειμε Μεταπτυχιακό τίτλο Λαπαροσκοπικής Χειρουργικής σε Έλληνες χειρουργούς.
Το 1994, ίδρυσε στην Αθήνα, το χειρουργικό κέντρο Endolaser, με αντικείμενο τις λαπαροσκοπικές τεχνικές και τη Μεταβολική Χειρουργική, το οποίο πιστοποιήθηκε το 2011 ως Κέντρο Αριστείας από την IFSO (International Federation for the Surgery of Obesity and Metabolic Disorders.
Ανθρωπιστική και κοινωνική δράση
Υπήρξε συνιδρυτής του Ελληνικού Τμήματος των Γιατρών του Κόσμου το 1990 και κατόπιν πρόεδρος του Ελληνικού Τμήματος των Γιατρών Χωρίς Σύνορα, από το 1996 ως το 2001. Συμμετείχε σε πολλές αποστολές, κυρίως χειρουργικές, σε εμπόλεμες περιοχές (Σαλβαδόρ, Καμπότζη, Μάλι, Ρουάντα, Σομαλία, Κουρδιστάν, Βοσνία, Αρμενία, Ιράν, Σρι Λάνκα, Παλαιστίνη, Αφγανιστάν κλπ.). Εκλέχτηκε το 1998 αντιπρόεδρος του Διεθνούς Συμβουλίου των Γιατρών Χωρίς Σύνορα, που εδρεύει στις Βρυξέλλες.
Το 2005 ανέλαβε πρόεδρος της οργάνωσης anthropos.gr, με αντικείμενο την ανάπτυξη του εθελοντισμού στην Ελληνική κοινωνία, διασυνδέοντας υποψήφιους εθελοντές και δωρητές με οργανώσεις της κοινωνίας των πολιτών.